b"\n_START_ARTICLE_\nHabitatge al carrer del Fossar, 18\n_START_SECTION_\nDescripci\xc3\xb3\n_START_PARAGRAPH_\nCasa entre mitgera, assentada sobre el desnivell del terreny i orientada a tramuntana, amb el carener paral\xc2\xb7lel a la fa\xc3\xa7ana, la part de migdia d\xc3\xb3na sobre la riera de Rupit. Consta de planta baixa i primer pis. A l'extrem dret de la planta hi ha un gros portals adovellat, la dovella central duu un escut amb el nom de Crist; a la part esquerre hi ha una finestra d'arc rebaixat format per dovelles i amb reixes ferro. Damunt el portal hi ha una finestra amb l'ampit motllurat i decoracions de dau, la llinda est\xc3\xa0 decorada amb una petita forma triangular al centre. A la part esquerre s'obre una altra finestra amb l'ampit motllurat i espiera. \xc3\x89s constru\xc3\xafda en pedra unida amb morter i arrebossat al damunt. Els elements de ressalt s\xc3\xb3n de pedra picada.\n_START_SECTION_\nHist\xc3\xb2ria\n_START_PARAGRAPH_\nLa import\xc3\xa0ncia de les cases d'aquest carrer rau sobretot en la bellesa arquitect\xc3\xb2nica i la unitat dels edificis que la integren, tots ells constru\xc3\xafts als segles XVII i XVIII i que han estat restaurats recentment amb molta fidelitat._NEWLINE_L'establiment de cavallers al Castell de Rupit als segles XII i XIII donaren un caire aristocr\xc3\xa0tic a la poblaci\xc3\xb3, al segle XIV la demografia baixa considerablement. Al fogatge del segle XVI ja s'observa una certa recuperaci\xc3\xb3 i a partir del segle XVII comen\xc3\xa7a a ser nucli important de poblaci\xc3\xb3, ja que durant la guerra dels Segadors, al 1654, s'hi establiren molts francesos."